
Številka: 478-6/2026/4 
Datum:   22. 7. 2026
Republika Slovenija, Ministrstvo za pravosodje, Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana v skladu z 52. in 62. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) v zvezi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

NAMERO ZA ZAKUP KMETIJSKEGA ZEMLJIŠČA NA IGU PRI LJUBLJANI

1. Naziv in sedež organizatorja 

Republika Slovenija, Ministrstvo za pravosodje, Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana (v nadaljevanju: organizator ali upravljavec)

2. Predmet oddaje v zakup
Kmetijsko zemljišče parc. št. 415/7, k.o. 1700 v izmeri 47.190 m², v naravi travnik, ki se nahaja ob cesti Ig-Škofljica. 

Zemljišče se nahaja na posebnem varstvenem območju Natura 2000, ki od zakupnika zahteva spoštovanje Uredbe o posebnih varstvenih območjih (območjih Natura 2000) (Uradni list RS, št. 49/04, 110/04, 59/07, 43/08, 8/12, 33/13, 39/13 – odl. US, 3/14, 21/16 in 47/18) in drugih zahtev glede varovanja posebnih območij. 
3. Vrsta pravnega posla in sklenitev pogodbe 

Oddaja kmetijskega zemljišča v zakup se izvede po metodi objave namere za sklenitev neposredne pogodbe. 

Pogodba bo sklenjena s tistim ponudnikom, ki bo ponudil najvišjo zakupnino. 

Pogodba mora biti sklenjena v roku 15 dni po pozivu organizatorja. V kolikor pogodba ni sklenjena v danem roku, lahko organizator odstopi od sklenitve posla. 

4. Najnižja ponudbena zakupnine in čas oddaje v zakup
Ponudbena vrednost letne zakupnine mora biti najmanj 200,00 EUR. 

V skladu z določili Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE in 40/23 – ZDavPR-B) se za zakup kmetijskega zemljišča ne obračunava DDV.
Ponudba se odda na obrazcu Priloga 1.
Kmetijsko zemljišče se oddaja za določen čas 5 let. V primeru, da upravljavec predmeta zakupa še vedno začasno ne bo potreboval, ga bo v ponovljenem postopku mogoče ponovno najeti. 

5. Sklenitev zakupne pogodbe 

Pogodba bo sklenjena s tistim ponudnikom, ki bo izpolnjeval vse razpisne pogoje in bo ponudil najvišjo zakupnino. 
Izbranemu ponudniku bo poslana v podpis zakupna pogodba, ki mora biti sklenjena v 15 dneh. Rok se lahko podaljša še za 15 dni. 
6. Način in rok plačila zakupnine
Zakupnina se plača letno na podlagi izstavljenega računa, ki ga bo upravljavec izstavil po sklenitvi pogodbe, najkasneje do 30. 11. 2026, nato pa enkrat letno do 30. 6. vsako leto. Rok plačila računa je 15 dni od dneva izstavitve računa. 

7. Podrobnejši pogoji objave namere 

Ponudbo lahko oddajo pravne in fizične osebe. Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo »ponudba za zakup kmetijskega zemljišča na Igu – NE ODPIRAJ« na naslov organizatorja: Ministrstvo za pravosodje, Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana.
Kot popolna ponudba se šteje tista, ki vsebuje: 

1. lastnoročno podpisano ponudbo za zakup – priloga 1,
2. kopijo veljavnega uradnega identifikacijskega dokumenta, 

Če zainteresirani ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra – velja za fizične osebe in s.p.-je.
Čas prejemanja namer je 20 dni od dneva objave na spletni strani Uprave Republike Slovenije za izvrševanje kazenskih sankcij. Obravnavane bodo namere, ki bodo prispele do zadnjega dneva roka za oddajo namer ali bodo tega dne oddane priporočeno na pošto.

Ponudbe predložene po izteku roka bodo izločene iz postopka. Odpiranje ponudb ne bo javno. Ponudniki bodo o rezultatih obveščeni po pošti ali elektronski pošti.

Če bo za predmet zakupa v roku prispela več kot ena ponudba z isto ponujeno zakupnino, bodo izvedena dodatna pogajanja o ceni in o morebitnih drugih pogojih pravnega posla. 

8. Dodatna pojasnila 

Zainteresirane osebe lahko dodatne informacije dobijo pri Mateju Petrovčiču na telefonski številki 01 4201 914 ali po e-pošti matej.petrovcic@gov.si.

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Uprave Republike Slovenije za izvrševanje kazenskih sankcij je objavljeno na spletni strani: https://www.gov.si/assets/organi-v-sestavi/URSIKS/Dokumenti/Publikacije/Obvestilo-zunanjim-osebam-glede-obdelave-osebnih-podatkov.pdf 

9. Opozorilo

Organizator lahko do sklenitve pravnega posla, postopek ustavi oziroma ne sklene pogodbe z uspelim ponudnikom brez odškodninske odgovornosti.

	
	Upravljavec stvarnega premoženja

Ministrstvo za pravosodje

Uprava Republike Slovenije za izvrševanje kazenskih sankcij
Denis Perše
generalni direktor


Priloge:

· priloga št. 1 – obrazec Ponudba za zakup
· priloga št. 2 – obrazec - Izjava o varovanju podatkov

· priloga št. 3 – vzorec zakupne pogodbe
Priloga št. 1

PONUDBA ZA ZAKUP kmetijskega zemljišča

Podatki o ponudniku

	FIRMA OZ. IME PONUDNIKA
	

	NASLOV (ulica, hišna št., kraj, poštna št.)
	

	ZAKONITI ZASTOPNIK PONUDNIKA
	

	MATIČNA ŠTEVILKA
	

	IDENTIFIKACIJSKA ŠTEVILKA za DDV
	

	ŠTEVILKA TRANSAKCIJSKEGA RAČUNA
	

	KONTAKTNA OSEBA
	

	TELEFON
	

	ELEKTRONSKI NASLOV
	

	POOBLAŠČENA OSEBA ZA PODPIS POGODBE
	


Pod kazensko in materialno odgovornostjo izjavljamo, da:

· smo skrbno pregledali namero za oddajo v zakup kmetijskega zemljišča na parc. št. 415/74 k.o. 1700 Ig
· nam je stanje predmeta zakupa za katerega kandidiramo v naravi poznano;

· smo seznanjeni s tem, da se bo pogodba sklenila na način videno-najeto;

· da se v celoti strinjamo in sprejemamo razpisne pogoje naročnika za izvedbo javnega zbiranja ponudb za oddajo stvarnega premoženja v zakup;
· da prevzemamo osebno odgovornost za resničnost vseh podatkov v ponudbi in za verodostojnost kopij dokumentov;
· sprejemamo vsebino vzorca pogodbe.
Ponujamo letno zakupnino za kmetijsko zemljišče ……………………………. EUR/leto.
Kraj in datum:






Ponudnik:









Podpis in žig

Priloga št. 2
Pogodba o zakupu kmetijskega zemljišča

(vzorec)

ki jo skleneta:

Republika Slovenija, Ministrstvo za pravosodje, Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana, davčna številka 26731622, ki jo zastopa generalni direktor Denis Perše (v nadaljnjem besedilu: zakupodajalec)  

in 

___________________________________________________________________________, 

ki ga/jo zastopa ____________________________, __________________________ matična številka ________________, davčna številka ________________ (v nadaljnjem besedilu: zakupnik).

1. člen

Pogodbeni stranki uvodoma ugotavljata:

Pogodbeni stranki uvodoma ugotavljata:

· da je Republika Slovenija lastnik nepremičnine parc. št. 415/74 k.o. 1700 Ig (v nadaljevanju zemljišče), katerega upravljavec je Ministrstvo za pravosodje, Uprava Republike Slovenije za izvrševanje kazenskih sankcij, 

· da je predmet zakupa kmetijsko zemljišče navedeno v prejšnji alinei in v naravi predstavlja travnik; 
· da se zemljišče odda v zakup v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) in Uredbo o stvarnem premoženju države in samoupravnih lokalnih skupnosti (Uradni list RS, št. 31/18; v nadaljnjem besedilu: uredba),

· da je bila objava namere za oddajo zemljišča objavljena na spletni strani Uprave Republike Slovenije za izvrševanje kazenskih sankcij,

· da je bil zakupnik na podlagi javnega zbiranja ponudb in ponudbe, št. __________, izbran kot najugodnejši ponudnik, ki je izpolnjeval vse razpisne pogoje,

· da se zemljišče nahaja na območju Natura 2000,
· da se zakupniku daje v zakup zemljišče v skladu z 2. členom te pogodbe.

2. člen

Pogodbeni stranki sta sporazumni, da zakupodajalec odda v zakup kmetijsko zemljišče parc. št. 415/74 k.o. 1700 Ig v površini 47.190 m2 za določen čas 5 let, predvidoma od 1. 9. 2026 do 31. 8. 2031 z možnostjo predčasne odpovedi z odpovednim rokom treh mesecev.

zakupodajalec si pridržuje pravico predčasne prekinitve pogodbe brez odpovednega roka v primerih, če bi zakupnik kršil določila 3. in 4. člena te pogodbe. V tem primeru mora zakupnik prenehati z uporabo zemljišča v roku, ki ga bo, v pisnem obvestilu o odpovedi pogodbe, določil zakupodajalec.

3. člen

Zakupnik je dolžan:

· uporabljati zemljišče skrbno in kot dober gospodar,

· z zemljiščem gospodariti na način, ki zagotavlja trajno rodovitnost zemljišč,
· zemljišče obdelovati in uporabljati v skladu z njegovim namenom;

· upoštevati vse določbe predpisov, ki se nanašajo na obvezna ravnanja, ki urejajo varstvo narave, zlasti s predpisi, ki se nanašajo na območje Natura 2000, torej pri uporabi zemljišča upoštevati vse omejitve, usmeritve in pogoje pristojnih organov, ki veljajo za območje Natura 2000.

· plačevati zakupnino.

Zakupnik ne sme brez predhodnega pisnega soglasja zakupodajalca postavljati objekte, ali s kakršnimkoli drugačnim načinom delovanja spreminjati njihovo kmetijsko namembnost.
Po preteku zakupa je zakupnik dolžan izročiti zemljišče v stanju, v kakršnem jo je prevzel, upoštevajoč normalno rabo nepremičnine, razen če se z zakupodajalcem dogovori drugače zaradi spremenjene uporabe zemljišča, ki je ob prevzemu v zakup travnik. Ob vrnitvi dela nepremičnine, ki je predmet zakupa, se sestavi poseben zapisnik, s katerim se ugotovi dejansko stanje.

4. člen

Pogodbeni stranki se strinjata, da znaša višina letne zakupnine ……… EUR. 

Zakupnino bo zakupnik plačeval na podlagi izstavljenega računa, ki ga bo zakupodajalec izstavil po sklenitvi pogodbe, najkasneje do 30. 11. 2026, nato pa enkrat letno do 30. 6. vsako leto. Rok plačila računa je 15 dni od dneva izstavitve računa. V primeru, da zakupnina ni plačana v roku, lahko zakupodajalec zaračuna zamudne obresti in odpove zakupno pogodbo, če zakupnina ni plačana niti 15 dni po dodatnem pozivu zakupodajalca.

5. člen

Zakupnik zemljišča ne sme oddati v podzakup tretji osebi.

6. člen

V primeru, da se ugotovi, da je pri izvedbi postopka, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

7. člen

Spremembe in dopolnitve k tej pogodbi so veljavne le, če so sprejete v pisni obliki, kot aneks k pogodbi.

8. člen

Morebitne spore bosta pogodbeni stranki reševali sporazumno, če pa to ne bo mogoče, bo o sporu odločalo stvarno in krajevno pristojno sodišče.

9. člen

Skrbnik te pogodbe pri zakupodajalcu je Matej Petrovčič, pri zakupniku pa _______________.

10. člen

Zakupna pogodba je sklenjena, ko jo podpišeta pogodbeni stranki.

11. člen

Zakupna pogodba je sestavljena v štirih (4) izvodih, od katerih prejme vsaka stranka po dva (2) izvoda.

Vse morebitne spremembe in/ali dopolnitve te pogodbe so veljavne zgolj, če so sklenjene v pisni obliki.

Zakupodajalec:







Zakupnik:

Republika Slovenija

Ministrstvo za pravosodje

Uprava Republike Slovenije za 
izvrševanje kazenskih sankcij

Denis Perše

generalni direktor 

